Diari Oficial de la Generalitat Valenciana


Sumari del DOGV 9921, del 23-08-2024 (2024/8580)

EXTRACTE de la Resolució de 5 d'agost de 2024, per la qual es convoquen per al curs 2024-2025, les ajudes complementàries a les beques per a l'activitat de mobilitat d'estudiants i estudiantes per estudis del programa ERASMUS+, corresponents a entitats d'educació superior de la Comunitat Valenciana.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9921

Data del DOGV
:   23-08-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/8580

CVE
:   AXEF-I-8747-3409

Data del document
:   05-08-2024

Organisme emissor
:   Conselleria d'Educació, Cultura, Universitats i Ocupació

Tipus de document
:   Extracte

Anàlisi jurídica

 Descriptors 

:   * assignació per estudis
    * ajuda pública
    * escola a l'estranger

BDNS (identif.): 781051

De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de dades nacional de subvencions:

<https://www.infosubvenciones.es/bdnstrans/GE/es/convocatoria/781051>

*Primer. Objecte*

Convocar, per al curs 2024-2025, les ajudes complementàries a les beques per a l'activitat de mobilitat d'estudiants per estudis del programa ERASMUS+, corresponents a entitats d'educació superior de la Comunitat Valenciana.

*Segon. Persones beneficiàries i estudis compresos*

1. Podrà ser persona beneficiària d'esta convocatòria el següent alumnat:

a) Alumnat matriculat en les universitats que integren el Sistema Universitari Valencià, a les quals fa referència l'article 2 de la Llei 4/2007, de 9 de febrer, de coordinació del Sistema Universitari Valencià, i dels centres adscrits.

b) Alumnat matriculat en ensenyaments artístics superiors dels centres adscrits a l'Institut Superior d'Ensenyaments Artístics de la Comunitat Valenciana.

2. Este alumnat haurà de complir els requisits continguts en esta resolució i serà avaluat d'acord amb els criteris de valoració establits en ella.

*Tercer. Bases reguladores*

Per Orde 13/2022, de 29 de setembre, de la Conselleria d'Innovació, Universitats, Ciència i Societat Digital, es van establir les bases reguladores de les convocatòries d'ajudes complementàries a les beques per a l'activitat de mobilitat d'estudiants per estudis del programa ERASMUS+, corresponents a entitats d'educació superior de la Comunitat Valenciana (DOGV 9444, 07.10.2022), el text complet del qual pot consultar-se en la següent adreça:

<https://ceice.gva.es/es/web/universidad/ayudas-programas-erasmus>

*Quart. Finançament*

Les subvencions contingudes en la present convocatòria es concediran amb càrrec als pressupostos de la Generalitat per a l'exercici 2024, per un import global màxim de 750.000 € (set-cents cinquanta mil euros), aplicació pressupostària K32064656.422E00.4, línia de subvenció S0294, «Ajudes Programa Mobilitat Estudiantat».

*Quint. Termini de presentació de les sol·licituds*

1. Les entitats sol·licitants presentaran les seues sol·licituds en el termini que començarà a comptar des de l'endemà de la publicació de la convocatòria en el*Diari Oficial de la Generalitat Valenciana*  fins al 7 d'octubre de 2024.

2. Les sol·licituds es presentaran telemàticament a través del procediment establit en la corresponent instrucció elaborada per la direcció general competent en matèria d'universitats.

3. Les entitats sol·licitants que no reunisquen els requisits establits en la present resolució o no aporten la documentació prevista en l'article anterior, seran requerides telemàticament per a la seua esmena o perquè acompanyen els documents preceptius, en el termini de 10 dies, amb indicació que si no ho feren, se les tindrà per desistides de la petició, d'acord amb el que es disposa en l'article 68 de la Llei 39/2015, d'1 d'octubre, del procediment administratiu comú de les administracions públiques, prèvia resolució dictada en els termes previstos en l'article 21 de la citada llei.

  

València, 5 d'agost de 2024

José Antonio Rovira Jover

Conseller de Educació, Cultura, Universitats i Ocupació